吳尊現身上海賽車場竟然冇人認出 網友:以為郭富城長高了
2024年04月22日 16:01
東網電視
更多新聞短片
現年44歲嘅藝人吳尊,素有「汶萊王子」及「愛稱號」之稱嘅佢,唔止人品好,高大威猛嘅外形更係冧暈唔少粉絲,出道多年人氣都高踞不下。近年舉家移居到上海嘅佢,亦不時出演綜藝節目,喺內地有着高企知名度,而向來對賽車情有獨鍾嘅佢,日前更現身上海舉辦嘅一級方程式(F1)賽車比賽,點知冇人認得出,更有女網友喺社交網分享道:「上海F1都沒人認得出吳尊麻?」
而從網友分享嘅片段可見,當日戴住黑超嘅吳尊,身穿皮褸襯一條墨綠色長褲,打扮條閒得嚟又入型入格,雖然整體望落帥氣十足,但身邊穿梭嘅路人似乎對呢位明星都冇乜反應,引嚟女網友向身邊友人疑惑道:「是吳尊嗎?」經過再三確認先驚訝道:「真的是喔!」隨着片段曝光,引嚟唔少網友留言道:「四十幾歲的男人了還保持這樣的顏值這樣的身材真不容易,走在人群中也是很顯眼的一位。」、「以前是花美男,現在是型男。」、「是真的帥呀,這麼多年」、「精緻的男人!」;除咗有網友對吳尊凍齡有道讚不絕口外,甚至仲有認唔出嘅網友留言道:「以為郭富城長高了!」、「剛轉身確實像郭富城!」